CELEX: 22008D0107
Language: mt
Date: 2008-09-26 00:00:00
Title: Deċiżjoni tal-Kumitat Konġunt taż-ŻEE Nru 107/2008 tas- 26 ta’ Settembru 2008 li temenda l-Anness XXI (l-Istatistika) tal-Ftehim ŻEE

20.11.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 309/35
               
            DEĊIŻJONI TAL-KUMITAT KONĠUNT TAŻ-ŻEE
      Nru 107/2008
      tas-26 ta’ Settembru 2008
      li temenda l-Anness XXI (l-Istatistika) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 92/2008 tal-4 ta’ Lulju 2008 (1).
               
            
                  (2)
               
               
                  Ir-Regolament (KE) Nru 177/2008 tal-Parlament Ewropew u tal-Kunsill tal-20 ta’ Frar 2008 li jistabbilixxi qafas komuni għar-reġistri kummerċjali għall-finijiet tal-istatistika u li jħassar ir-Regolament tal-Kunsill (KEE) Nru 2186/93 (2) għandu jiġi inkorporat fil-ftehim.
               
            
                  (3)
               
               
                  Ir-Regolament (KE) Nru 177/2008 iħassar ir-Regolament tal-Kunsill (KEE) Nru 2186/93 (3) li hu inkorporat fil-Ftehim u li konsegwentement għandu jitħassar skond il-Ftehim,
               
            IDDEĊIEDA DAN LI ĠEJ:
      Artikolu 1
      It-test tal-punt 4b (ir-Regolament tal-Kunsill (KEE) Nru 2186/93) tal-Anness XXI tal-Ftehim għandu jinbidel b’li ġej:
      “32008 R 0177: Ir-Regolament (KE) Nru 177/2008 tal-Parlament Ewropew u tal-Kunsill tal-20 ta’ Frar 2008 li jistabbilixxi qafas komuni għar-reġistri kummerċjali għall-finijiet tal-istatistika u li jħassar ir-Regolament tal-Kunsill (KEE) Nru 2186/93 (ĠU L 61, 5.3.2008, p. 6).
      Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattazzjonijiet li ġejjin:
      
                  (a)
               
               
                  Varjabli 1.7a. fl-Anness m’għandux japplika għal-Liechtenstein.
               
            
                  (b)
               
               
                  Il-Liechtenstein għandu jattwa l-miżuri neċessarji sabiex jikkonforma ma’ dan ir-Regolament sal-31 ta’ Diċembru 2010”.
               
            Artikolu 2
      It-testi tar-Regolament (KE) Nru 177/2008 fil-lingwa Islandiża u dik Norveġiża, li jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-27 ta’ Settembru 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima u fis-Suppliment taż-ŻEE ma’ Il-Ġurnal Uffiċjali tal-Unjoni Ewropea.
      
         Magħmula fi Brussell, 26 ta’ Settembru 2008.
         
            
               Għall-Kumitat Konġunt taż-ŻEE
            
            
               Il-President
            
            L-A.S.T. Prinz Nikolaus von LIECHTENSTEIN
         
      
      
         (1)  ĠU L 280, 23.10.2008, p. 32.
      
         (2)  ĠU L 61, 5.3.2008, p. 6.
      
         (3)  ĠU L 196, 5.8.1993, p. 1.
      
         (*)  M'huma indikati l-ebda rekwiżiti kostituzzjonali.